Naziv studija:Diplomski studij **pedagogije -** jednopredmetni

Naziv modula:Interkulturalna pedagogija

Naziv kolegija: **Interkulturalni kurikulum**

Ime nastavnika**:** Dr. sc. **Neven Hrvatić,** red. prof.

 Dr. sc. **Marija Bartulović,** doc.

Status kolegija: **obvezatni**

Uvjeti: **nema**

Oblik nastave: **predavanja/seminari/terenska nastava**

Broj ECTS bodova**: 5**

Ispit: **Pismeni i usmeni**

**Cilj i zadaci kolegija:**

Usvajanje pojmova i načela interkulturalnog kurikuluma, kao i istraživačkih pristupa u interkulturalnoj pedagogiji.

Ostvarivanje sadržaja kolegija treba osigurati cjelovit i sistematiziran uvid u polazišta, pristup i načine konstrukcije interkulturalnog kurikuluma.

**Ishodi učenja na razini programa kojima predmet pridonosi:**

Definirati i interpretirati temeljne pojmove socijalne, interkulturalne i komparativne pedagogije te didaktike i obrazovnog menadžmenta.

Na temelju zadanih modela i načela konstruirati i kritički prosuđivati kurikulum na razini odgojno obrazovne ustanove

Raditi na međunarodnoj razini uzimajući u obzir kulturne i jezične utjecaje

**Očekivani ishodi učenja na razini predmeta:**

* Ovladati temeljnim pojmovima u području interkulturalizma, interkulturalnog kurikuluma
* Osposobiti se za pravilnu uporabu interkuluralnog kurikuluma u školi/nastavi, te kritičku i argumentiranu analizu u dokumentima i/ili zakonskoj regulativi
* Definirati, prepoznati i primijeniti temeljne pojmove: interkulturalizam, interkulturalni odgoj i obrazovanja, multikulturalizam, etnocentrizam, etnorelativizam, predrasude, stereotipi, diskriminacija, pozitivna diskriminacija, rasizam, asimilacija, kulturni relativizam, interkulturalni kurikulum
* Prepoznati i analizirati najvažnije pristupe interkulturalizmu (holistički, antropološki, sociološki) i njihov doprinos interkulturalizmu
* Objasniti temeljne karakteristike interkulturalnog odgoja i obrazovanja i (su)konstrukcije interkulturalnog kurikuluma
* Obrazložiti važnost interkulturalnost odgoja i obrazovanja za rad u multikulturalnim sredinama (školama/nastavi)
* Kritički analizirati i interpretirati najvažnije međunarodne i domaće pravne pretpostavke interkulturalnog odgoja i obrazovanja

**Studentske obveze:**

Osim redovitog i aktivnog sudjelovanja na predavanjima, studenti će pojedine nastavne sadržaje prezentirati u okviru seminarskih obveza, individualno i podijeljeni u manje radne skupine: kraći tematski sadržaji (studija izvora-literatura). Dio nastavnih obveza studenti će realizirati na terenskoj nastavi (odabrani primjeri interkulturalnog odgoja i obrazovanja). Nakon realizacije većih nastavnih cjelina uspjeh će se vrednovati putem kolokvija, čiji će rezultati, zajedno sa seminarskim obvezama i terenskom nastavom, biti sastavni dio završnog ispita.

**Tjedni raspored rada**

|  |  |  |
| --- | --- | --- |
| TJEDAN | OBLIK NASTAVE | SADRŽAJ |
|  | Predavanje  | Na uvodnom predavanju studentima će biti predstavljen plan i program kolegija, uz naznaku temeljnih sadržaja, obveze tijekom semestra, način rada, mogućnosti korištenja izvora znanja (knjižnica, internet, konuzultativni razgovori). Studenti će dobiti popis obvezne i preporučene (izborne) literature uz kraći komentar.  |
| Seminar | U uvodnom seminaru studenti će raditi na pripremljenom materijalu (poznavanje osnovnih termina interkulturalne pedagogije) s ciljem instruiranja i egzemplarnog pristupa za slijedeće seminare. |
|  | Predavanje  | **Multikulturalizam/interkulturalizam: razvoj ideje, kulturne razlike, kulturni pluralizam**Teorija i praksa, terminologija i terminološke raznolikosti |
| Seminar  | Tema: multikulturalizam/interkulturalizam - zakonska  regulativa (UN, Vijeće Europe, EU, Hrvatska) |
|  | Predavanje  | **Interkulturalna pedagogija, povijesna i suvremena određenja**Pozicioniranje interkulturalne pedagogije kao znanstvene discipline u okviru sustavne pedagogije, recepcije postmoderne u odnosu teorije i odgojne prakse, novi pristupi interkulturalnom odgoju i obrazovanju. Predmet, svrha, zadaci i područja istraživanja interkulturalne pedagogije. |
| Seminar | Tema: kako interkulturalno komunicirati |
|  | Predavanje  | **Genealogija interkulturalizma**Globalizacijski procesi, migracije, genealogija i transfer modela interkulturalizma |
| Seminar | Tema: multikulturna obilježja Hrvatske |
|  | Predavanje  | **Multikulturalno društvo i interkulturalno obrazovanje**Interkulturalizam i nacionalni identitet, socijalna distanca |
| Seminar | Tema: obrazovanje za interkulturalne odnose  |
|  | Predavanje  | **Interkulturalni odgoj i obrazovanje**Pristupi: učenje putem razlika, učenje putem prijepora i sukoba, interaktivno učenje |
| Seminar | Tema: živjeti u multikulturalno/interkulturalnoj zajednici |
|  | Predavanje  | **Istraživanja interkulturalnog odgoja i obrazovanja u svijetu i Hrvatskoj** |
| Seminar | Tema: biti stranac u Zagrebu/Hrvatskoj |
|  | Predavanje  | **Interkulturalni odgoj i obrazovanje: implementacijski modeli**Obrazovanje za ljudska prava, obrazovanje za demokratsko građanstvo... |
| Seminar | Tema: udruge koje promiču interkulturalizam (u Hrvatskoj) |
|  | Predavanje  | **Interkulturalni kurikulum**Metodologija i struktura nacionalnog kurikuluma, sukonstrukcija interkulturalnog kurikuluma, primjeri uključivanja interkulturalnih sadržaja u nastavi.  |
| Seminar | Tema: interkulturalni sadržaji u nastavi – primjeri iz nastavne  prakse |
|  | Predavanje  | **Kolokvij: temeljne odrednice interkulturalne pedagogije** |
| Seminar | Tema: izvještavanje studenata i rasprava temeljem prikaza izabranih izvora iz interkulturalne pedagogije |
|  | Predavanje  | **Interkulturalne kompetencije pedagoga/učitelja**Osobine interkulturalno kompetenentnog pedagoga/učitelja: kognitivne, emocionalne i ponašajne. Ostvarivanje interkulturalne kompetencije u razredu: međusobna interakcija: učitelj ↔ učenik; učenik ↔ učenik. Strategije poučavanja koje će omogućiti razvoj komunikacijskih i interkulturalnih kompetencija kod učenika. Bitni uvjeti o kojima ovisi kvalitetna interpersonalna interakcija i dobro ozračje u razredu (školi). |
| Seminar | Analiza rezultata kolokvija |
|  | Predavanje  | **Obrazovanje na jezicima nacionalnih manjina (Europa)**Odgoj i obrazovanje karaševskih Hrvata u Rumunjskoj |
| Seminar | Tema: izvještavanje studenata i rasprava temeljem prikaza izabranih izvora iz interkulturalne pedagogije |
|  | Predavanje  | **Obrazovanje na jezicima nacionalnih manjina (Hrvatska)**Odgoj i obrazovanje Roma u Hrvatskoj |
| Seminar | Tema: modeli obrazovanja na jezicima nacionalnih manjina |
|  | Predavanje  | **Interkulturalna pedagogija: novi razvoji.** |
| Seminar | Analiza i vrednovanje pojedinačnih i skupnih doprinosa unutar kolegija. Priprema završnog ispita. |
|  |  | **ZAVRŠNI ISPIT** |

**Literatura**

**Osnovna:**

1. Hrvatić, N. (2014.), *Novi put-Nevo drom-Nove kalja: Interkulturalni pristup odgoju i obrazovanju Roma u Hrvatskoj*, Zagreb-Pitomača, Filozofski fakultet u Zagrebu - Općina Pitomača.
2. Hrvatić, N. (ur.) (2014), *Interkulturalno obrazovanje i europske vrijednosti*, Zagreb-Virovitica, Filozofski fakultet u Zagrebu - Visoka škola za menadžment u turizmu i informatici u Virovitici.
3. Piršl, E. (ur.) (2016), *Vodič za interkulturalno učenje*, Zagreb, Naklada Ljevak.
4. Sablić, M. (2014), *Interkulturalizam u nastavi*, Zagreb, Naklada Ljevak.

**Preporučena:**

1. Babić, D. (2015), *Nacionalne manjine u Hrvatskoj - sociološka perspektiva*, Zagreb, Plejada.
2. Bartulović, M. (2011), Hofstedeova dimezija muževnosti kao analitički okvir rodne jednakosti i seksualne različitosti*, Pedagogijska istraživanja,* 1(8):171-183.
3. Hrvatić, N. (2013.), Pedagogija i kultura, U: Hrvatić, N., Klapan, A. (ur.) *Pedagogija i kultura: teorijsko-metodološka određenja pedagogijske znanosti*, (str. 152-161) svezak 1., Zagreb, Hrvatsko pedagogijsko društvo.
4. Mrnjaus, K., Rončević, N., Ivošević, L. (2013.), *(Inter)kulturalna dimenzija u odgoju i obrazovanju*, Rijeka, Filozofski fakultet u Rijeci.